ming030890/wiki-yue-high-quality huggingface dataset:
猶太教

猶太教（希伯來文：יהדות）係世界一個重要宗教，由西亞遊牧民族希伯來人響前20世紀搞出嚟。
宗教猶太人認為猶太教係佢哋遵守摩西之約嘅方法，呢個約係喺神同佢哋嘅祖先以色列人之間建立嘅。 猶太教嘅宗教教義涵蓋大量嘅經文、實踐、神學立場同埋組織形式。喺猶太教嘅核心經文入面有妥拉，亦即係希伯來聖經嘅頭五卷書，呢套古希伯來經文嘅合集就叫做塔納赫，英文叫做希伯來聖經，內容同基督教嘅舊約一樣。除咗原始嘅書面經文之外，補充嘅口傳妥拉亦係用後來嘅經書代表，好似米德拉什同塔木德。希伯來文嘅“妥拉”呢個字可以解作“教導”、“法律”或者“指引”， 但“妥拉”仲可以作為一個泛指，講緊任何一個猶太經書，係對原始嘅摩西五經進一步解釋嘅作品。妥拉代表咗猶太精神同宗教傳統嘅核心，呢個詞同埋呢套教導至少有七十種解讀，甚至無限種解釋嘅可能性。 猶太教嘅經書、傳統同價值觀對後嚟嘅亞伯拉罕宗教，包括基督教同伊斯蘭教，都有深遠影響。 希伯來主義，就好似希臘主義一樣，係塑造早期基督教同西方文明嘅重要背景因素之一。
喺猶太教入面，有唔同嘅宗教運動，大部分都係源自拉比猶太教， 拉比猶太教認為，神喺西乃山上向摩西顯示咗祂嘅法律同戒律，以書面妥拉同口傳妥拉嘅形式傳畀佢。 但喺歷史上，呢種主張一度畀唔同團體質疑過，好似撒都該人同希臘化猶太教喺第二聖殿時期之間嘅爭論； 同埋卡拉派喺中世紀早期同後期嘅時候挑戰過；甚至現代有啲非正統嘅猶太教派別亦有質疑過。 而現代有啲猶太教分支，例如人文猶太教，可能係世俗或者無神論嘅。 今日，最大嘅猶太教宗教運動包括正統猶太教（哈雷迪同現代正統猶太教）、保守派猶太教同改革猶太教。呢啲派別之間嘅主要分歧係佢哋對哈拉卡（猶太教法律）、拉比文學嘅權威同以色列國嘅重要性有唔同嘅睇法。 正統
猶太教主張口傳妥拉係喺西乃山一齊畀落嚟嘅，對猶太教徒有約束力，而改革派猶太教同保守派猶太教一般認為呢啲法律係經歷咗唔同階段嘅發展，係人類所撰寫，無嚟自直接嘅神聖啟示。

信仰嘅定義特徵同原則
想知多啲：[[:猶太教嘅上帝]]
肯尼科特聖經，1476年西班牙嘅塔納赫
同其他古代近東嘅神唔同，希伯來嘅上帝被描繪為獨一無二嘅，所以希伯來上帝嘅主要關係唔係同其他神，而係同世界，特別係同佢所創造嘅人類有關。 所以，猶太教從倫理一神論開始：相信上帝係唯一，佢關心人類嘅行為。 根據希伯來聖經，上帝應許咗阿巴拉罕，話佢嘅後代會成為一個偉大嘅民族。 多代之後，佢命令咗以色列人只愛同崇拜唯一嘅上帝，即係話，猶太民族要回應上帝對世界嘅關心。 佢仲命令猶太人要互相愛護，即係話，猶太人要效法上帝對人類嘅愛。
所以，雖然猶太教入面有一個秘傳傳統喺卡巴拉，拉比學者麥斯·卡杜申將正統猶太教形容為「正常嘅神秘主義」，因為佢包含咗每一個猶太人日常經歷上帝嘅方式。 呢種方式透過遵守《哈拉卡》，即猶太律法，並喺履行正面命令時講出嘅短祝福《Birkat Ha-Mitzvot》嚟表達：
我哋日常生活中最普通、熟悉嘅事同發生嘅事，都係經歷上帝嘅機會。好似每日嘅食物、甚至每日本身，都感受到係上帝慈愛嘅顯現，所以需要講出《Berakhot》。 Kedushah（聖潔），其實就係模仿上帝，關乎日常行為，保持自己唔受拜偶像、通姦同流血嘅污穢。當喺一個拉比儀式講出《Birkat Ha-Mitzvot》時，雖然所用嘅物件大多唔係神聖嘅，但依然可以喚起對聖潔嘅意識。同時，唔單止普通嘅事物同事件會帶嚟上帝嘅經歷，所有發生嘅事，都會引起呢種經歷，好事壞事都一樣，因為壞消息嘅時候都會講《Berakah》。因此，雖然經歷上帝嘅感覺係獨特嘅，但呢啲機會係多方面嘅，即使只考慮到需要講出祝福嘅情況。
雖然猶太哲學家經常討論上帝係內在定超越，同埋人有無自由意志定佢哋嘅命運係註定嘅，但哈拉卡係一個系統，讓每一個猶太人透過行動將上帝帶入世界。倫理一神論係所有猶太教經典嘅核心。然而，喺實踐中，一神論唔係一直都被遵從。希伯來聖經（即塔納赫）記載咗，並多次譴責喺古代以色列廣泛拜其他神嘅行為。 喺希臘羅馬時代，猶太教入面有好多唔同嘅一神論解釋，當中包括導致基督教出現嘅解釋。
此外，有人主張猶太教係一個無信條嘅宗教，唔需要信奉上帝。 對某啲人嚟講，遵守哈拉卡比相信上帝本身更加重要。 關於正宗或正統猶太教嘅爭論唔單止喺宗教猶太人之間發生，仲包括歷史學家。 喺歐洲大陸，猶太教往往與正統猶太教有關，並通常被認為係正統猶太教。

核心信條
内文：[[:猶太教信仰原則]]
{{Quote box|width=35%|align=right|quote=信仰嘅十三條原則：
我以完美嘅信念相信，造物主，祂嘅名字當受祝福，係萬物嘅創造者同引導者；只有祂創造、已創造，並將繼續創造一切事物。
我以完美嘅信念相信，造物主，祂嘅名字當受祝福，係唯一嘅，無任何其他嘅事物同祂嘅統一性相比，祂係我哋唯一嘅上帝，祂係，祂曾係，祂將係。
我以完美嘅信念相信，造物主，祂嘅名字當受祝福，冇身體，佢唔會有任何物質嘅屬性，並且冇任何事物能夠與祂作任何（物質）比較。
我以完美嘅信念相信，造物主，祂嘅名字當受祝福，係最先嘅同最尾嘅。
我以完美嘅信念相信，只有造物主，祂嘅名字當受祝福，係我哋應該祈禱嘅對象，唔應該祈禱任何其他嘅存在。
我以完美嘅信念相信，先知所講嘅每一句說話都係真實嘅。
我以完美嘅信念相信，摩西我哋
嘅老師係眾先知之父，祂係最偉大嘅先知，係先知群體入面最大嘅。
我以完美嘅信念相信，我哋而家持有嘅托拉，係摩西我哋嘅老師，祂已經收到，並傳畀我哋。
12月16號

12月16號係公曆年嘅第350日（閏年第351日），離年尾重有15日。
<< - 12月 - >>



大件事
755年：安祿山起兵，安史之亂開始。
1598年：李舜臣率領嘅朝鮮海軍同大明嘅海軍喺露梁海戰中夾手打敗咗日本海軍。
1689年：英國國會通過《國民權利與自由同王位繼承宣言》，確定國民嘅民事同政治權利唔可以剝奪。
1707年：日本富士山火山爆發，史稱寶永大爆發。
1773年：波士頓居民為反抗英國壟斷茶葉貿易，將三隻英船嘅茶葉倒入海，史稱波士頓茶葉事件。
1893年：德伏札克作嘅E小調第九交響曲，作品95，「新世界」喺卡奈基音樂廳首演。
1920年：中華民國甘肅省海原縣發生黎克特制8.5級地震，23萬人死。
1978年：中華民國同美國斷絕外交關係。
1979年：香港地鐵嘅佐敦站同尖沙咀站啟用。
1989年：一架由北京飛去紐約嘅中國民航客機俾一個河北工廠嘅經理騎劫，逼降日本。
1989年：星加坡地鐵東西綫嘅四美地鐵站、淡濱尼站同東部終點站巴西立站啟用。
1991年：哈薩克宣佈獨立。
1998年：美國同英國軍隊向伊拉克發動「沙漠之狐行動」，對伊拉克進行大規模嘅空襲。
2017年：第9屆中華民國立法委員黃國昌罷免案投票，同意罷免票居多但係未到罷免門檻，黃國昌保住立法委員席位。
2018年：《萬千星輝頒獎典禮2018》。
2024年：德國國會未通過對總理蕭凌志嘅信任動議，蕭凌志提請總統法蘭克－華特·舒泰因邁亞解散國會，提前舉行國會選舉。
2024年：加拿大副總理兼財政部長方慧蘭請辭，表示自己同總理朱斯坦·杜魯多喺國家方向上意見分歧。
2024年：阿根廷甲組足球聯賽，沙士菲最後一輪主場贏颶風隊2-0，相隔超過11年，贏得隊史第11項頂級聯賽錦標。
總描

總描（粵拼：zung2 miu4；英文：generalization）係設計地圖嗰時會用到嘅一種技巧，無論人手畫地圖定寫演算法教電腦顯示地圖，都有機會用到。總描講緊嘅係由一幅 zoom 得近嘅地圖嗰度衍生出一幅 zoom 得冇咁近嘅地圖嗰陣，幅圖嘅細節要做些少修改。最簡單嘅手法，就係拎走一啲冇咁「重要」嘅地方嘅名，等幅地圖可以少啲文字。
總描有陣時會引致所謂嘅巴爾的摩現象：總描表示 zoom 得冇咁近嘅地圖會少咗好多「冇咁重要」嘅細節；是但攞一件地圖上嘅物體，就算佢真係有返咁上下重要，如果佢附近有另一樣重要度更高嘅嘢，佢都會（喺畫地圖嘅過程當中）被忽略。呢種情況嘅一個出名例子係美國巴爾的摩—巴爾的摩係一座幾大嘅城市，但係佢喺正美國首都華盛頓市隔離，因此 zoom 得冇咁近嘅地圖成日都會忽略佢。

理論諗頭
内文：地圖學
睇埋：資訊理論同資訊超負荷
總描個漢字名可以理解做「總體噉描寫」嘅意思，而佢喺英文（以及其他歐洲語言）入便嘅名，係取自廣義化嘅。
廣義化泛指「攞走啲不必要嘅細節嘢」：地圖係一種向對象傳達資訊嘅物體，而資訊太多係會令人唔舒服嘅，所以一旦資訊量上升（例如用家開緊 Google 地圖嚟睇，然後佢撳掣想 zoom 遠啲，跟住幅地圖就要顯示多幾座城市），設計者就可能有必要減低返資訊嘅量，一種簡單嘅做法就係將啲冇咁「重要」嘅細節攞走。

設計技巧
睇埋：平面設計、幾何同數據平滑化
以下列出咗一系列技巧，講到 zoom 得遠嘅地圖要做乜嘢調整：
呢個表唔完整，歡迎加料。
選描（英：select / filter / omission）
要處理 zoom 得冇咁近嘅地圖，最簡單嘅方法係「揀其中一啲嘢嚟描寫」，即係將部份嘅資訊攞走，尤其係一啲冇咁「重要」嘅資訊。想像而家有一幅地圖描繪珠江三角洲，應該會包含晒好似香港、澳門、廣州同埋其餘嘅珠三角城市，但如果幅地圖 zoom 遠啲，變成描繪晒成個中國，就可能會提香港同廣州，但唔提其他珠三角城市。
地圖學同相關領域嘅研究者對於「要點衡量一件資訊有幾重要」都有些少著墨，佢哋常用嘅標準有人口大細（人口多啲嘅比較重要）同空間大細（佔空間多啲嘅比較重要）呀噉，而一般嚟講國家嘅首都以及省嘅首府都會畀人當係「比較重要」嘅。不過，呢種噉嘅做法可以引起巴爾的摩現象（詳情下面有講）嘅問題。
簡化（英：simplify）
講緊對線嘅處理，可以理解做「減少角嘅數量」。想像依家一幅地圖描繪一座大城市嘅某一區，用 Google 地圖 zoom 近睇就會知，啲街往往係唔成直線嘅，條條街都係要用好幾條直線先畫到出嚟，例如有條街實際上係五條直線組成（有四隻角），但係一 zoom 遠嗰陣，幅地圖大可以將角嘅數量減少，甚至索性將嗰條街畫做直線算數。用圖像化嘅方式講解，可以睇吓下邊嗰幅圖，角數量愈少表示簡化程度愈高。
溶化，或者結合（英：merge / dissolve / amalgamation / agglomeration / combine... 等）
指緊將相鄰嘅特徵結合，變成一個特徵。想像依家一幅地圖描繪一連串山脈，呢連串山脈由好幾個彼此之間唔相連嘅山脊組成，一幅 zoom 近嘅地圖會顥示晒呢幾個山脊，當佢哋係分開嘅幾嚿物體，而一幅 zoom 得遠啲嘅地圖可能會將呢幾個山脊當成一大條連續不斷嘅山脈噉嚟畫（忽略咗幾個山脊之間嘅空間）；而現實應用當中嘅地圖，成日都會將啲建築群畫做一嚿大嘅單一物體。
類化（英：typify）
將一大拃相似嘅特徵，畫做少量嘅符號。例如想像依家有笪地方有十幾個山窿（大拃相似嘅特徵），如果幅地圖 zoom 得比較遠，製作者覺得畫晒十幾個山窿嘅精確位置太撈絞，就畫低四個山窿符號（少量嘅符號）喺嗰個區域，表達「呢頭有大拃山窿，唔係真係得四個山窿咁少」嘅資訊。
崩塌（英：collapse）
降低地圖上一件物體嘅維度，例如係將一座城市（一件 3D 嘅物體，有 2D 嘅面積）畫成一點（一嚿 0D 嘅物體），又或者係將一條路（有 2D 嘅面積）畫成一條線（一嚿 1D 嘅物體）。畫地圖嘅人好多時都會用某啲參數表示件物體嘅特性，即係例如將所有嘅城市畫做點，但係點嘅大細（一個參數）會同座城市嘅人口成正比。
誇張（英：exaggeration）
將地圖上嘅某啲幾何特性特登畫得大啲粗啲，用意在於想令到嗰樣特徵比較易睇到。例如地圖好多時都會將啲重要嘅高速公路畫得粗啲，不過公路 A 條線係公路 B 條線嘅兩倍咁粗，唔表示公路 A 真係公路 B 嘅兩倍咁闊。
移位（英：displace）
地圖上兩件物體太接近，只要 zoom 得夠遠兩件物體就會望落好似喺同一位置噉，所以個設計者會將佢哋移吓位。移位成日都會配合誇張嚟用—物體做咗誇張，畫得大咗粗咗，好多時就會同佢周圍嘅物體出現空間上嘅重疊。

巴爾的摩現象
巴爾的摩現象係地圖學上嘅一個術語，講緊有陣時一座城市明明好重要（佔地大、人口多、又係金融中心），但係就因為總描而冇喺地圖上面出現，同時明顯「冇咁重要」（佔地細、人口細、又唔係多經濟活動）嘅城市就通過到總描喺地圖上面出現。呢種情況之所以會發生，係因為重要嘅城市喺正某啲極重要嘅物體隔離，而「冇咁重要」嘅城市就喺啲了無人煙嘅山旮旯地區，所以前者就喺選描等嘅過程當中消失咗，後者反而保留到落嚟可以喺 zoom 得遠嘅地圖上面出現。
舉個具體例子說明，呢種現象嘅一個出名例子係美國名城巴爾的摩（Baltimore）同埋澳洲小鎮愛麗絲泉（Alice Springs）。根據一般嘅基準，巴爾的摩係一座好重要嘅城市，而相比之下，愛麗絲泉只係一個鎮仔。對比—
巴爾的摩：2024 年人口超過 500,000，係馬利蘭州最大城市。
愛麗絲泉：2024 年人口約莫 25,000，屬澳洲北領地，達爾文港（北領地個首府）同期人口約莫係 140,000。
但係事實表明，好多地圖都唔會顯示巴爾的摩，同時澳洲地圖就幅幅都有愛麗絲泉咁滯。理由就係巴爾的摩現象：巴爾的摩雖然係有返咁上下重要，但係佢隔離冇幾遠嘅地方就係身為美國首都嘅華盛頓市（Washington D. C.）—即係話地圖一旦要 zoom 遠啲，畫地圖嘅人或者顯示地圖嘅電腦就實要諗「要顯示巴爾的摩定係顯示華盛頓市」嘅問題，巴爾的摩次次都「唔夠華盛頓市咁重要」而喺地圖上面「消失咗」。相比之下，愛麗絲泉雖然係個好細嘅鎮仔，但係佢四圍都係了無人煙嘅沙漠，冇任何嘢可以透過選描令到愛麗絲泉「喺地圖上消失」。
廿一世紀初美國其中一忽嘅地圖；華盛頓 DC 畀馬利蘭同維珍尼亞兩個州夾住，而佢「重要」過任何馬利蘭州同維珍尼亞州入便嘅物體。廿一世紀初美國其中一忽嘅地圖；華盛頓 DC 畀馬利蘭同維珍尼亞兩個州夾住，而佢「重要」過任何馬利蘭州同維珍尼亞州入便嘅物體。 廿一世紀初嘅澳洲地圖；愛麗絲泉喺正澳洲大沙漠中央，周圍乜重要嘢都冇。廿一世紀初嘅澳洲地圖；愛麗絲泉喺正澳洲大沙漠中央，周圍乜重要嘢都冇。

外拎
維基同享有多媒體嘅嘢：總描
（英文） 點解幅幅地圖都有呢個細小嘅澳洲鎮仔，當中「細小嘅澳洲鎮仔」就係指愛麗絲泉。順帶一提，依段片雖然係英文，但係都有提到香港同廣州。
權威控制

權威控制（英文：Authority control；Normdaten）又稱規範控制，係圖書館學同資訊科學入面一種標準化嘅做法，目的係將某啲特定嘅嘢（例如作者、主題、地名等等）唔同嘅名、串法或者變體統一成一個標準格式，再用一個獨一無二嘅號碼標記佢。呢個過程就好似「名嘅身份證」咁，確保喺目錄、資料庫同其他資訊系統入面，同一個嘢所有相關嘅資料都可以準確噉連繫同搜尋到，避免資料重複、混亂同歧義。。
林書豪

林書豪一開始加入NBA唔多順利，響NBA嘅甄選會得唔到任何球隊為佢簽約，之後雖然同金州勇士簽約，但只有零星落場比賽機會，三次被下放至發展聯盟。俾勇士放棄之後，短暫被火箭簽下又放棄後，最終去咗紐約人。喺紐約人初期都未有上場機會，直到2012年2月，林書豪上場後，協助紐約人7連勝，引起全世界注意，此後成為正選球員，呢個現象俾傳媒稱為「林瘋」（Linsanity）。
其後佢先後轉投幾間NBA球會。2019年，佢喺多倫多暴龍攞到一個總冠軍。賽季完之後，林書豪喺NBA冇班落，改投中國籃球聯賽嘅北京首鋼，一年之後離隊。

屋企
林書豪父母都係來自臺灣，阿爸係彰化人，阿媽係台北人。兩人後來移民美國，有美國同中華民國雙重國籍。根據1994年經美國國會通過、克林頓總統簽署嘅美國國會法案103－415號（Public Law 103-415），林書豪父母本美國護照，都由美國國務卿簽發載明出生地為「TAIWAN」。
阿爸林繼明，係屋企第二仔，取得國立臺灣大學機械工程系學士學位後，1977年考到教育部公費留學，喺維珍尼亞州歐道明大學（Old Dominion University）識到老婆吳信信，兩人一齊喺印第安納州普渡大學攻讀博士學位。林繼明主修電腦工程，畢業後喺美國工作，加入美國國籍，成為美國公民，係一名半導體工程師。
林書豪有一個阿哥一個細佬，細佬林書緯都係籃球員，加入台灣SBL富邦勇士。
拉賈丹嫩體育館

拉賈丹嫩體育館（Rajadamnern Stadium）係一個位於泰國曼谷嘅體育館，同隆賓尼拳場並列兩大主要現代泰拳館，1941年開始建造，但因為第二次世界大戰，直到1945年先落成。
亞洲足協挑戰聯賽

亞洲足協挑戰聯賽（英文：AFC Challenge League），係亞洲足協搞嘅足球盃賽。
前身係亞洲足協會長盃，2005年開辦，2014年辦最後一屆。舉辦期間每年搞一次，參賽對象係未夠資格踢亞洲聯賽冠軍盃或亞洲足協盃嘅球隊，初頭係8隊，逐步加到12隊。
2013年12月25號，亞洲足協召開年度大會決定，2014年係最後一屆亞洲足協會長盃比賽，以後嘅參賽隊都會去嗮亞洲足協盃入面。
2022年12月23號，亞洲足協宣布：由2024-25年球季開始重新引入第三級球會比賽，重改做而家嘅名。
布萊克山脈

布萊克山脈，係北美洲中部嘅山脈，海拔最高點2,208米，由美國南達科他州同懷俄明州管。
峇里九

峇里九（Bali Nine），係指9個2005年喺印尼峇里島，拉咗嘅澳洲八男一女嘅後生仔，被控喺印尼偷運18磅海洛英去澳洲。印尼當局係透過澳洲嘅情報，拉咗佢地，主腦陳子維（Andrew Chan）同妙蘭·舒古馬蘭（Myuran Sukumaran）兩個人判咗死刑，已經喺2015年4月29日處決。案中嘅女性雷娜·勞倫斯曾經就被判過無期徒刑，但就響三年之後提早出冊；而阮晉德青就響2018年5月就因為胃癌喺監裏面死咗；剩低嘅五名就響2024年12月15號，澳洲同埋印尼政府傾掂咗，就將佢哋送返去澳洲，但印尼嗰邊仍然當嗰五位仲係罪犯，唔俾佢哋喺之後嘅日子重返印尼，但澳洲就視佢哋返咗去澳洲之後就係自由人。
第60屆美國總統選舉

第60屆美國總統選舉（英文：2024 United States presidential election）喺2024年11月5號舉行，兩大政黨候選人係當勞·侵同賀錦麗。同時美國眾議院全部435個席位同埋美國參議院33個議席都會改選，以產生第119屆美國國會。
如果係賀錦麗當選，佢就會成為第一位女總統重係有亞裔血統嘅總統。
選舉最後由當勞侵當選，令佢成為繼格羅弗克里夫蘭後第二位贏到唔相連任期嘅總統，同埋成為美國歷史上就職年齡最老嘅總統。

程序
《美國憲法》第二條訂明做總統嘅人就職時起碼要符合幾個條件：出世就係自然美國公民、年滿35歲同埋喺美國住滿14年。第二十二修正案禁止任何人做總統多過兩次。主要政黨嘅候選人透過一系列初選尋求獲選嘅黨代表提名。
香港文化中心

香港文化中心（英文：Hong Kong Cultural Centre，縮寫：HKCC），簡稱文化中心，係香港主要嘅表演場地，嚮九龍尖沙咀梳士巴利道，附近有香港太空館同香港藝術館，由香港康樂及文化事務署管理。

音樂廳
音樂廳設計係橢圓形，一共有 2019 個位。

大劇院
大劇院有 1734 個位，兼有各種舞台設施，演過國際級大嘅音樂劇好似《歌劇魅影》同《孤星淚》。

劇場
劇場有 500 個位畀觀眾，主要用嚟做話劇同表演跳舞。
陳安瑩

陳安瑩（粵拼：can4 on1 jing4；英文：Chan On Ying，1960年11月22號—）係香港女演員，細個已經做童星，藝名丁艷，參加1979年第8期無綫電視藝員訓練班之後加入無綫電視，演出過好多電視劇，2012年轉投香港電視網絡拍劇，之後變做自由身演員。佢亦係位配音員。

演出
呢個表唔完整，歡迎加料。
劉家良

劉家良（英文：Lau Kar Leung，1934年7月28號—2013年6月25號），香港演員，以功夫片出名。佢原籍廣東新會，廣州大，後尾去咗香港，喺邵氏電影公司做事，係武打明星同導演。佢係2010年第二十九屆香港電影金像獎終身成就獎得主，以表揚佢將武術電影發揚光大，貢獻良多。劉家良患血癌，死於沙田仁安醫院。
劉家良個老頭係劉湛，係黃飛鴻徒孫，兩仔爺亦多次喺關德興嘅《黃飛鴻電影系列》演出
。劉家良同第二任妻子翁靜晶，生咗兩個女，大女劉萬怡，喺亞洲電視劇集演過《殭屍道長II》，曾經喺劍橋大學修讀法律，細女喺香港國際學校就學。
狄以達

狄以達（英文：Det Dik，1988年12月21號—），前藝名狄易達，原名廖成達，係香港男歌手，2008年出道，前香港無綫電視部頭合約藝員。佢同2018香港小姐競選冠軍陳曉華拍過拖。

演出
呢個表唔完整，歡迎加料。
緊急醫療服務

緊急醫療服務（Emergency Medical Services，縮寫EMS）係一種致力於提供急性醫療嘅緊急服務，並且將嗰啲因傷病而無辦法自己去醫院嘅人運載去醫院。
各地嘅 EMS 可能有其他唔同嘅稱呼例如急救隊、緊急小組、救援小組、救護車小組、救護服務、救護團 或者救生隊。
大多數緊急醫療服務嘅目標都係為有需要人仕提供緊急醫療護理，或者將病患送到其他醫療設施，例如係醫院嘅急症室。「緊急醫療服務」呢一個名詞，象徵呢個系統由一個只有運輸功能嘅簡單系統，進化到可以喺現場上同埋運送病患過程中提供治療嘅系統。喺一啲發展中國家的地區，重未使用緊急醫療服務呢個詞語，或可能使用不當，因為有關服務只有運輸功能，無提供治療嘅功能。
世界上大部分地方，有需要人士通過緊急電話號碼召喚緊急醫療服務（或其他緊急服務），控制中心收到求助之後，派出適當嘅人員或者隊伍去處理情況。
有時，緊急醫療服務人員亦會將病患由一間醫療設施（例如醫院、診所或者療養院）載到去另一間醫療設施。
有啲地方嘅緊急醫療服務人員可能要參與救援工作（例如各類搜索及拯救行動中救出被困受害人）。
對於緊急醫療服務人員嘅培訓同專業資格系統，各地有唔同嘅規定。

歷史
史上一向都有好心人照顧傷病患者嘅故事，最經典嘅其中一個故仔記載喺聖經新約嘅路加福音第十章第三十至三十五節。有個人喺路邊俾人打傷咗，俾一個撒馬利亞人救起，後嚟撒馬利亞人送咗傷者去一間旅館休養。
中世紀時，「醫院騎士團」以照顧戰場上面嘅傷者聞名。
救護車嘅歷史
第一次使用專門車輛作為救護車，係由拿破崙軍隊嘅主任醫師多明尼克·桑·拉利（Dominique Jean Larrey）（1766–1842）喺戰鬥期間設計嘅「飛行救護車」（ambulances volantes）。
拉利參與過法國同普魯士之間嘅尖頂戰事（the battle of Spires）。拿破崙要求救護部隊駐紮喺距離戰場兩英里半嘅地方。拉利對於「明明有救護部隊，但係戰鬥未停止之前，無人去治理受傷士兵」深感難過，於是着手開發一種新嘅救護系統。拉利決定用兩輪或四輪馬車，將戰場上經過初步治療嘅傷兵運走。1793年，拿破崙嘅萊茵河軍第一次試用呢啲「飛行救護車」。拉利將類似嘅概念推展到其他部隊，並且將佢嘅救護車改成可以由駱駝拉動，應付喺埃及嘅戰事。
民間嘅救護車方面，有1832年倫敦運送霍亂病人去醫院嘅馬車。
1865年，美國俄亥俄州辛辛那提市（Cincinnati, Ohio, the USA）嘅商業醫院（而家嘅辛辛那提總醫院）開始經營救護車服務，係美國第一個由醫療機關營運嘅救護車團隊。無幾耐，其他救護服務都開始營運。
1887 年 6 月，英國聖約翰救傷隊成立，為倫敦各公共盛事提供急救及救護車服務。
最早嘅「緊急醫療服務」係維也納嘅門迪（Jaromir · V. Mundy）、偉晳（Count J. N. Wilczek）、 沙林士（Eduard Lamezan-Salins）1881年維也納環劇院（Vienna Ring Theater）災難性火災後創辦嘅救援協會。名為「維也納自願救助會（Vienna Voluntary Rescue Society）」，此會成為世界各地類似組織嘅典範。
19世紀後期開始有汽車，除咗馬車，20世紀初嘅救護車重有用蒸汽、汽油、同埋電力作為動力，反映當年汽車製造技術競爭激烈。1899年2月，芝加哥市嘅米高·里斯醫院得到500名當地商人捐獻，第一架機動救護車投入服務
。1900年，紐約市引入兩部兩匹馬力嘅電動救護車。
第一次世界大戰期間，救護部隊開始用牽引夾板，並且證明呢種夾板對於固定肢體骨折相當有用。一戰後，雙向無線電設備面世，有啲地方有咗無線電可以更有效率調度救護車。第二次世界大戰前，現代化嘅配備救護車醫療設備，有醫生跟車，並且可以用無線電同派遣中心聯絡。不過，好多地方，所謂嘅救護車其實係一架由殯儀館營運嘅棺材車-因為當時棺材車係少數可以畀病人瞓直嘅車。呢啲又裝生人又裝死人嘅車，被稱為「百搭車」
。
喺二次世界大戰前，好多大城市嘅醫院提供救護車服務。但係戰爭令人手嚴重短缺，好多醫院都無能力維持佢哋嘅救護服務。政府多數會將救護服務交畀警方或消防單位。
進展 1960 年代，特別係「心肺復甦法」同「除顫」作為送院前應付心臟驟停嘅標準程序，以及新藥研究成功，導致救護服務嘅任務有所變化。
喺美國，1970年代以前，救護車服務基本上係無人管嘅。雖然有啲地方嘅救護車配備較先進嘅急救裝備，車上亦有受過訓練嘅人員，但係亦有好多地方，救護服務係棺材舖或者傢俬舖（製造棺材為副業）兼營。因為佢哋嘅車可能係當地唯一能夠畀病人瞓低嘅交通工具。
1966年，美國嘅國家科學院發表咗一份富震撼性嘅報告：Accidental Death and Disability: The Neglected Disease of Modern Society（通稱白紙報告），報告中大力批評當時美國國內大部分嘅救護服務部門效率低、管理混亂、缺乏裝備、從業員嘅技術水平低下。呢一份報告令政府立例規定救護車嘅規格、車上應該有嘅裝備、以及隨車人員嘅技術水平。
「白紙報告」發表後，當時美國創傷協會主席加斯頓醫師（Sawnie R. Gaston, M.D.）喺該會1971年嘅會議上，發表對「震撼整個醫學界」嘅「精湛嘅白紙報告」嘅感想，認為呢份報告係一個「原動機（prime mover）」，對改善緊急醫療服務作出咗最大嘅貢獻。自此院前緊急醫療服務得到大幅度改善。包括裘里博士喺馬里蘭州創建該國第一個通行全州嘅緊急醫療服務系統。

緊急醫療服務提供者
緊急醫療服務可能由政府、志願組織、慈善團體、或者私營機構提供。

獨立救護服務單位
同警務、消防部門分開，由政府營運。有啲國家可能只有大城市先會有獨立嘅救護服務，亦有啲國家（例如英國），全國嘅救護服務都係獨立於警察同消防之外嘅。

附屬於其他緊急服務單位
有啲國家地區（例如香港、台灣）嘅救護服務係附屬消防部門；亦有一啲地方嘅救護服務係附屬警政部門。

聯合緊急服務
全職服務緊急服務單位。佢主要特色係所有人員唔單只受過緊急醫療培訓，亦都受消防同執法人員培訓。小城鎮可能會發現呢類混合單位，因為佢哋唔夠錢，只能請一班人做晒幾種緊急服務。一個多功能緊急服務團隊要處理唔同嘅緊急情況。

志願單位
呢一類型嘅救護服務可能係緊急服務嘅志願部隊，主要為一個地區提供服務。可能係志願消防隊，會同時提供消防服務同救護車服務。

慈善服務團體
有一啲可能係慈善或非牟利團體嘅救護車，提供緊急救護或者非緊急病人運輸服務。紅十字會基本上依賴志願者喺世界嘅某啲地方提供急救服務，聖約翰救傷隊同埋馬爾他救護騎士團等機構都係一樣。緊急時刻可能會見到呢啲志願者為全職救護隊員提供支援。
有啲地方（例如澳洲部分地區、愛爾蘭、德國、奧地利）嘅志願機構可能會請全職成員提供救護車服務。

醫院救護車服務
有啲地方（例如中國大陸）嘅醫院可能提供佢哋自己的救護車服務，可能係制度要求，可能係因為其他救護車服務唔可靠。呢啲救護車主要為自己嘅醫院提供服務。美國大多數進階生命拯救服務係呢類型。

私家救護服務公司
聘用受薪雇員嘅普通商業公司，但往往同本地或國家政府有合約。私人救護公司可能僅僅提供病人運輸服務（即係非緊急服務），但係喺一啲地方，佢哋同政府簽咗合約，提供「第一線」嘅緊急護理，即係所有緊急醫療召喚都由佢哋處理；或者提供「第二線」嘅服務，即係當地另有救護單位，只有當原有救護單位唔得閒，先會搵私人救護公司頂上。

公司救護車
有啲大型工廠例如化工廠、煉油廠、釀酒廠、啤酒廠有僱主提供嘅救護服務保護廠方嘅權益以及員方嘅福利。
茶花

茶花（粵拼：caa4 faa1；學名：Camellia japonica）；第個名係山茶（saan1 caa4）；古代嗰時嗌過海石榴（hoi2 sek6 lau4*2）嘅名；佢係山茶科山茶屬嘅常綠灌木仔或喬木仔，原產地喺中國內地。
另外，茶花既係中國內地比較出名嘅花，又係保護環境同淨化空氣嘅一種植物。由於佢嘅花比較靚，所以全世界嘅園藝界都成日睇重佢。

形態
茶花喺唔同品種都唔一樣高度，有啲高到幾丈都有，有啲凈係得幾尺咁矮。有啲品種嘅枝葉比較密，有啲品種就松到好瀟灑嗰隻。樹葉帶有革質，成年都比較綠。花嘅直徑有5——11cm，有啲可以去到14cm，有單瓣同重瓣兩個品種。不過單瓣可以結果，而重瓣嗰啲就唔結果。花色方面，有好多種，冇固定。

用途
茶花可以畀人嚟睇之外，佢嘅花籽同枝葉重可以用嚟食或做藥。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
茶花嘅花籽同枝葉嘅藥用方面，可以醫嘔血、衄血、肚疴、疴血。

栽培史
中國內地喺培養茶花嗰時係追溯到隋唐時期，嗰時茶花係入咗宮廷同百姓嘅庭院入面。到咗大宋嗰時，已經周街都係茶花喇。之前南宋詩人范成大曹就專門寫咗「門巷歡呼十里寺，臘前風物已知春。」嘅詩嚟讚茶花。甚至連大明嗰時，李時珍寫嘅本草綱目、王象晉寫嘅群芳譜；清朝嗰時樸靜子寫嘅茶花譜呢啲有關書籍，都寫到茶花嘅嘢。而茶花喺國外嘅傳播方面，喺公元7世紀就傳到日本，甚至喺公元18世紀傳到歐美嗰頭。

淨化環境
茶花有保護環境兼淨化空氣嘅作用，對SO2、H2S、Cl2、HF有好好嘅抗性。
岑麗香

岑麗香（粵拼：sam4 lai6 hoeng1；英文：Eliza Sam；1984年11月17號—）係香港女演員，邵氏兄弟同無綫電視前藝人。佢係加拿大華人，祖籍廣東廣州。2010年攞國際中華小姐冠軍。

演出
呢個表唔完整，歡迎加料。
敖嘉年

敖嘉年（Pierre Ngo，1976年9月26號—）係香港男演員，香港出世，祖籍廣東海豐。佢嘅代表作包括《巾幗梟雄》嘅蔣必文同《巾幗梟雄之義海豪情》嘅唐吉。2020年1月26號宣佈離開無綫電視。

演出
呢個表唔完整，歡迎加料。
陳思圻

陳思圻（粵拼：can4 wai5 kei4，英文： Vicky Chan，原名陳偉琪，1991年5月21號—）係香港無綫電視前藝員，曾經移民加拿大，2011年溫哥華華裔小姐競選（中文：溫哥華華裔小姐競選）亞軍，跟住返香港參加過2013年度香港小姐競選（中文：2013年度香港小姐競選），因為傳聞有「神秘契爺」幫佢拉票，所以有傳媒話佢係「種票高手」，最後決賽攞第5，之後參加第27期無綫電視藝員訓練班做藝員，代表角色係處境劇《愛·回家之開心速遞》嘅「細龍太」，2021年離巢恢復自由身。
佢有玩開豎琴，2019年仲喺美國舉行嘅「WCOPA」世界表演藝術錦鏢賽中，憑豎琴表演攞咗冠軍。

參加選美比賽
陳偉琪喺2011年參加溫哥華華裔小姐競選（中文：溫哥華華裔小姐競選），攞到亞軍、最上鏡小姐及最優雅模特獎。
之後陳偉琪返香港選2013年度香港小姐競選（中文：2013年度香港小姐競選），喺商場活動嘅投票攞到「現場最受歡迎佳麗獎」，最後決賽終攞到排名第5名，但觀眾投票分數中排名五強以外，只係喺男性觀眾投票排第6名。

喺選舉助選
喺加拿大陳偉琪曾為溫哥華市長選舉助選。到2012年香港立法會選舉，佢為「建築、測量及都市規劃界」民主黨參選人吳永輝做形象顧問。拍片教參選者點樣提升形象。

演出
呢個表唔完整，歡迎加料。
張明偉

張明偉（英文：Aaryn Cheung，1989年9月26號—）係香港樂隊Charming Way主音，及無綫電視前藝員，佢畢業於長沙灣天主教英文中學，參加2011年第25期無綫電視藝員訓練班入行，之後主要拍電視劇，代表作包括《愛·回家之開心速遞》入面頭髪凌亂的補習天王George Wong。2022年離開無綫電視。
古明華

古明華（1964年5月13號—），花名「古佬」，係香港無綫電視前演員同配音員。
1990年，古明華喺香港演藝學院戲劇學院畢業，之後做過香港話劇團成員。1990年代成為無綫電視藝員，2000年代開始兼任自由身配音員，2010年1月加入無綫電視配音組，2013年7月退出配音界。

演出
呢個表唔完整，歡迎加料。
李麗霞

李麗霞（英文：Li Lai Ha，1961年1月7號—），藝名黑妹，係香港女歌手，主要活躍喺1980年代到1990年代。無綫電視基本藝人合約女藝員，喺2017年10月中同無綫電視結束合約，2018年5月再回巢無綫，2019年5月再離巢。
李麗霞出身音樂家庭，1975年開始已經喺香港夜總會酒廊唱歌，1983年參加第二屆新秀歌唱大賽後，知名度提高咗，亦有出去美國、加拿大、英國、法國、東南亞、中國大陸各地登台演出。

演出
呢個表唔完整，歡迎加料。
卡拉布盧尼

卡拉布盧尼（Carla Gilberta Bruni Tedeschi Sarkozy，1967年12月23號—）係法國前總統薩爾科齊‎嘅第三個老婆，響意大利都靈出世，舊時做過歌星同埋年薪七百萬美金嘅模特兒。
2011年10月19號夜晚喺巴黎生咗佢同薩爾科齊‎嘅第一個女。喺同薩爾科齊‎結婚之前佢哋兩個都已經各自有仔女。
負物質

負物質（英文：Negative matter），係理論物理學嘅一個概念，指係一種由負粒子（英文：Negative particle）構成具有特殊質量及能量嘅粒子及物質：其質量及能量嘅正負值同正常粒子及正常物質相反，例如：−1 kg。照現時我哋生存嘅世界為參照，負粒子及負物質擁有嘅質量及能量係負數。由於根據相對論質量及能量可互相轉換，負質量（英文：Negative mass）喺某種意義上又可以等同負能量（英文：Negative energy）。呢種存在會違反現實世界至少一個能量條件，令佢出現會顯現某啲奇怪嘅物理特性，
注意呢度嘅「負粒子及負物質」同「反粒子及反物質」（英文：Antiparticle and Antimatter）係完全唔同嘅概念，負粒子及負物質擁有負質量/負能量，而反粒子及反物質具有正質量/正能量:349。反粒子及反物質同普通粒子及普通物質（意即正粒子及正物質）一樣會被重力場吸引，但另一方面負粒子及負物質唔會受重力場吸引，反而會受其排斥:262。
負物質可能擁有一啲奇特嘅特性，例如往施力方向嘅反方向加速。譬如一個慣性質量為負、電荷為正嘅物體同帶電嘅普通物質相互作用，佢會同帶正電嘅物體相吸，同帶負電嘅物質相斥，完全同普通物質間嘅「同性相斥，異性相吸」相反。呢種反常嘅行為可以產生一啲唔可思議嘅結果。
廣義相對論所描述嘅引力及牛頓運動定律同樣適用於具有正能量值或負能量值嘅粒子，即係話亦適用於具有負質量嘅物質，但並唔包括其他基本相互作用力。
物理學家米給爾·阿庫別瑞就曾經提出過一個阿庫別瑞引擎（或稱曲速引擎），需要由負物質或負能量推動。
雖然同「正常」物質嘅預期行為唔一致，但負質量喺數學上係一致嘅，而且唔會違反動量或者能量守恆定律。佢被用喺某啲推測理論入面，例如人造蟲洞嘅建造同阿庫別瑞引擎。已知最接近呢類奇異物質嘅真實代表係卡西米爾效應產生嘅偽負壓密度區域。
負物質仲喺搜索階段，但負能量的確係存在嘅。卡西米爾效應嘅實驗中，當兩塊金屬片距離遙遠時，能量係零。當佢哋彼此靠近，我哋可以從中吸取能量，其時金屬板嘅能量即係負值:263。
喺宇宙學中，有關負物質嘅嘢可以有六個，包括負物質宇宙（負宇宙）、負物質世界（負世界）、負物質時空（負時空）、負物質空間（負空間）、負物質時間（負時間）還有負物質維度（負維度）噉。

時間與能量反轉之箭
喺廣義相對論入面，宇宙被描述為同愛因斯坦場方程嘅度量張量解相關嘅黎曼流形喺噉嘅框架下，失控運動禁止負物質嘅存在。
一啲正負宇宙（雙宇宙）雙度量理論認為，可能存在兩個具有相反時間同能量反轉嘅箭頭（意即存在一個具有正質量/正能量嘅正粒子及正物質/反粒子及反物質，另一個具有負質量/負能量嘅負粒子及負物質）嘅多重宇宙，而唔係一個，佢哋由大爆炸聯繫埋一齊，只係透過引力相互作用。然後將正負宇宙（雙宇宙）描述為同兩個黎曼度量（一個具有正質量/正能量嘅正粒子及正物質/反粒子及反物質，另一個具有負質量/負能量嘅負粒子及負物質）相關嘅流形。根據群論，共軛度量嘅物質相對於另一個度量嘅物質似乎具有相反嘅質量同時間箭頭（儘管其固有時間仍然係正）。耦合度量有自己嘅測地線，係兩個耦合場方程嘅解。
耦合度量嘅負物質通過引力同另一個度量嘅物質相互作用，可以作為解釋暗物質、暗能量、宇宙膨脹同加速宇宙嘅另一種候選理論。

蟲洞
負能量出現喺蟲洞嘅推測理論中，需要佢嚟保持蟲洞開放。蟲洞直接連接兩個喺空間同時間上相距任何遠嘅地方，並且原則上允許佢哋之間近乎瞬間嘅旅行。羅傑·彭羅斯等物理學家認為，噉嘅想法唔切實際，更多嘅係虛構，而唔係推測。

曲速引擎
有人提出咗利用負能量實現宇宙飛船超光速曲速驅動嘅理論原理。阿庫別瑞引擎以廣義相對論嘅愛因斯坦場方程解為基礎，其中利用假設嘅負能量構建時空「氣泡」。然後，通過擴大氣泡後方嘅空間並收縮氣泡前方嘅空間嚟移動氣泡，氣泡可以以任意速度傳播，唔受光速嘅限制，因為氣泡嘅內容實際上並冇喺度。其局部時空中移動。

負質量/負能量粒子
推測性嘅理論研究表明，具有負能量嘅負粒子同相對論量子理論一致，其中一啲注意到同負質量嘅負粒子同/或時間逆轉嘅相互關係。

負質量/負能量宇宙弦
宇宙弦嘅標準模型係一種具有角度不足嘅幾何結構，因此處於張力之下，具有正質量/正能量嘅正粒子及正物質/反粒子及反物質宇宙弦。1995年，麥特·維瑟等人提出，理論上，宇宙弦亦可以存在角度過大嘅情況，因此張力為負，質量為負，能量為負，粒子為負，物質為負。呢種奇異物質弦嘅穩定性係有問題嘅；然而，佢哋認為，如果喺早期宇宙中將具有負質量/負能量嘅負粒子及負物質宇宙弦纏繞喺蟲洞、多維宇宙及維度洞周圍，噉呢種蟲洞可以穩定到足以存在於當今，而多維宇宙及維度洞則由具有正質量/正能量嘅正粒子及正物質/反粒子及反物質嘅多維宇宙及維度洞變成具有負質量/負能量嘅負粒子及負物質嘅多維宇宙及維度洞。
菠蘿包

菠蘿包（粵拼: bo1 lo4 baau1, 英文：Pineapple bun），香港之外又叫波羅包、菠蘿麵包，係香港流行嘅一種甜味麵包。因為菠蘿包焗過之後表面金黃色、凹凸脆皮就好似菠蘿咁，就以就有呢個名，所以菠蘿包實際上係冇菠蘿成分。

簡介
菠蘿包嘅產生一種講法係因為早年香港人對原來嘅包唔滿足，認為味道唔夠，因此喺包上加上砂糖等甜味餡料而成。菠蘿包外層表面嘅嘅脆皮，一般由砂糖、雞蛋、麵粉同豬油烘製而成，係菠蘿包嘅靈魂，為平凡嘅麵包加上咗口感，以熱食為佳。酥皮要做得香脆甜美，而包身就要軟身先好食。外形亦同日本嘅蜜瓜包（或稱甜瓜包，メロンパン）同香港嘅墨西哥包相似。

香港
菠蘿包係香港最普遍嘅麵包之一，差唔多每一間香港嘅餅店（麵包店）都有賣菠蘿包，而唔少茶餐廳同冰室亦有供應。一般作為早餐或點心食用居多。菠蘿包售價亦相當平，一般約港幣3至7不等，深受香港人歡迎。而除咗喺香港外，喺南中國地區亦都好普遍。
菠蘿包由於熱量、脂肪同膽固醇含量較高，曾被香港專家定為「十大不良零食」。

台灣
菠蘿喺台灣叫做鳳梨，菠蘿麵包亦即「有住鳳梨表皮嘅麵包」。
喺台灣賣嘅菠蘿麵包同香港兩地嘅不同，而係源自日本蜜瓜包嘅變種。雖然喺外型上同港式菠蘿包相似，但係製作方式同味道並唔一樣。外層嘅脆皮主要由類似餅乾嘅麵糰製作而成。
2011年2月，台北市糕餅公會號召全台糕餅業者投票，結果出爐，菠蘿、蔥花、紅豆、奶酥拿下「四大天王」，堪稱最台嘅麵包，其中菠蘿麵包以壓倒性嘅票數攞到冠軍。

其他變化
個別餅店或茶餐廳喺菠蘿包上加上變化，創新、特色嘅口味層出不窮，好似午餐肉菠蘿包、迷你菠蘿包、奶黃菠蘿包、紫菜菠蘿包、朱古力菠蘿包、芝士菠蘿包、椰絲菠蘿包同叉燒菠蘿包、加入生果味道嘅哈密瓜菠蘿包、藍莓菠蘿包、紅豆菠蘿包、士多啤梨菠蘿包等，甚至重有真正有菠蘿蓉或菠蘿片餡料嘅菠蘿菠蘿包。
芝加哥地鐵粉紅綫

芝加哥地鐵粉紅綫係芝加哥地鐵嘅一條地鐵綫，由芝加哥交通管理局營運，起訖於史些盧（英文：Cicero, Illinois）嘅第54大道／蘇麥站同芝加哥市中心嘅圓環。呢條綫係芝加哥地鐵全系統最新嘅一條綫，喺2006年6月25號開通。
芝加哥地鐵紅綫

芝加哥地鐵紅綫係芝加哥地鐵嘅一條地鐵綫，由芝加哥交通管理局營運，喺羅佐詩公園（英文：Rogers Park, Chicago）嘅后屈站開始，穿過芝加哥市中心之後再繼續向南往玫瑰蘭（英文：Roseland, Chicago）嘅第95街／丹拉恩站。呢條綫同芝加哥地鐵藍綫一樣，提供全24小時服務。
第35街—青銅城—伊利諾理工學院站

第35街—青銅城—伊利諾理工學院站（英文：35th–Bronzeville–IIT station），舊稱理工—第35街（Tech–35th），係芝加哥地鐵綠綫嘅一座地鐵站，位於芝加哥特利斯（英文：Douglas, Chicago）。

歷史
呢個站同南邊架空鐵路（英文：South Side Elevated Railroad）嘅初期段一齊喺1892年6月6號開通。由於呢個站係原本路段中唯一一個仍然存在嘅車站，所以亦係芝加哥地鐵全系統中最古老嘅站。1962年10月，當時叫做「理工—第35街」嘅車站著火。北行月台被火摧毀，鄰近嘅蘇麥站同印第安納站之間嘅服務暫停四天。個站直至喺1965年重建之前用暫時月台運行。
華特・迪士尼年青嗰陣喺呢個站做過看更同門衞。
陳飛午

陳飛午（粵拼：can4 fei1 ng5；1966年7月13號—），係馬來西亞同臺灣音樂製作人、編曲人同作曲家。

經歷
佢本名陳敬瑜，喺馬來西亞出世。1996年獲馬來西亞第四屆娛樂記者協會頒發最佳編曲獎。同年去咗臺灣發展，之後成功入籍臺灣。1995年喺臺灣Sony識咗哈林庾澄慶，之後變成長期合作嘅好友。2007年，佢憑住國家地理頻道記錄片《靈域對話》入圍第42屆金鐘獎最佳音效獎。2015年 國家地理頻道記錄片《綻放真台灣5–魚之島：台灣好吃魚》入圍第50屆金鐘獎最佳音效獎。佢喺湖南衛視《我是歌手3》為黃麗玲第九期、第十期、第十三期同第十四期競演編曲。2018年，佢喺《歌手2018》為李聖傑第二期競演編曲。
陸浩明

陸浩明（英文：Luk Ho Ming，1979年4月26號—），花名6號，係香港藝人，主要做節目主持，亦有拍過電影同電視劇。
佢喺大學就加入咗新城電台做DJ，之後又喺香港有線電視擔任主持，2013年過檔無綫電視，佢同肥媽做煮食節目《食平D》系列而出名，後來重上埋契做肥媽契仔。
6號除咗主持飲食節目外，亦主持多個綜藝節目，佢嘅風格幽默親切，TVB大型節目亦經常見到佢嘅影蹤，當中包括萬千星輝賀台慶、歡樂滿東華、萬眾同心公益金、慈善星輝仁濟夜、香港小姐競選、萬千星輝頒獎典禮、勁歌金曲頒獎典禮、新春花車巡遊等等。佢有份主持嘅J2節目後生仔傾吓偈亦深受年青人歡迎，呢個節目更奪得萬千星輝頒獎典禮2018最佳非戲劇節目獎。成為新一代大型節目嘅御用司儀。
陸浩明同女友陳詩欣（Ayan）感情穩定，2019年陸浩明同父母去日本旅行，女友都有同行。
2020年2月，陸浩明喺《＃後生仔傾吓偈》講錯2003年爆發嘅沙士源自香港，最後要公開道歉同糾正。

演出作品
呢個表唔完整，歡迎加料。
青海湖

青海湖（粵拼：cing1 hoi2 wu4），中國古時嗌過鮮水（sin1 seoi2）同埋西海（sai1 hoi2），蒙古族人民叫庫庫諾爾（fu3 fu3 nok6 ji5；傳統蒙文：ᠺᠥᠦᠺᠡᠨᠠᠭᠬᠦ᠊ᠷ，中蒙聯合轉寫：Koke naghur；斯拉夫蒙文：Хөх нуур，拉丁化：Köke naɣur），藏族人民叫錯溫布（co3 wan1 bou3；藏文：མཚོ་སྔོན་པོ་，藏拼：Co Ngoinbo，威利轉寫：mtsho-sngon-po，THL轉寫：Tso Ngönpo），係中國當今最大嘅湖，亦係由地層斷裂而陷落形成嘅鹹水湖，響青海青康藏高原東北邊。中國嘅青海省係因為呢個湖而改成噉嘅名。

概況
湖長105km，闊63km，面積4427km²，平均水深21m，最深有32.8m。湖面好似銀光閃閃嘅鏡噉，位置喺海拔3197m嘅山上。個湖北邊有大通山；東邊有日月山；西邊有橡皮山；南邊有青海南山圍住。雖然西北邊有條布哈河、北邊有條沙柳河、東北邊有條哈爾蓋河流入，但冇流出。入面有4個島，其中最大嘅島係海心島，入面有流泉同草地，重有座喇嘛廟。喺深冬時節，喇嘛成日帶齊聖湖用品從結嗮冰嘅湖面行入島入面，直到4月底5月初時先至坐船返嚟湖邊。重有個島係成日吸引好多人嚟睇雀嘅鳥島，由於啲水同草好靚而吸引咗好多候鳥同雀仔嚟休息。鳥島隔籬重有個110m²嘅蛋島，上面分散放住好多個鳥蛋。
雖然湖水又鹹又苦兼結冰期又長，但佢係中國西北地區嘅水產基地。因為入面盛產鰉魚成4千噸。

湖面積縮水
好耐之前，青海湖係個好大嘅湖。但從1960年代開始，由於佢冇河可以流出，加上人為開發同暖乾氣候同蒸發量比較大而導致湖面積逐步縮水。從而引發一系列生態問題，直到1980年代先至引起關注。嗰時個湖縮咗差唔多原嚟⅓面積，青海省人民政府從1982年開始實行咗夾埋5次封湖育魚嘅政策。2003年，雖然湖平面下降出現明顯減緩，但湖面積重喺度縮緊水。2007年，中國環境部門出咗4.7億嚟保護青海湖嘅生態同環境，重搞咗退耕、荒山造林種草、防沙、治沙、封山育林而初步抑制咗青海湖地區生態出現退化同惡化嘅趨勢。

開辦單車賽
内文：環青海湖國際公路單車賽
中國政府為咗支持西北開發同保護青海湖當地嘅生態，以及發展中國嘅單車體育運動，從2002年開始，每年夏天時舉辦一屆環青海湖國際公路單車賽嚟呼籲社會關注青海湖重保護當地嘅生態同發展青海嘅旅遊名片。
香江國際集團

香江國際集團係一間香港跨行業嘅企業集團，由親中派商人楊孫西喺1969年創立，業務包括時裝設計、地產、玩具生產、零售同旅遊等。
佢哋亦不時贊助一啲親中派嘅活動，幫助推動中國對外嘅大外宣。由於創辦人背景同呢啲政治參與，所以有啲黃色經濟圈支持者將佢哋當做藍店。
小遊戲

小遊戲（英文：minigame，呢個英文名近似粵拼：min1 ni1 gem1）指（好多時置入喺另一隻遊戲內部）嘅簡單遊戲。喺一隻電子遊戲進行嘅中途，可能會有一段仔係突然間個規則唔同嗮嘅，而呢一段仔好短，衹係個遊戲嘅一小部份，就係一隻小遊戲；例如係喺一隻冒險遊戲裏面，可能故仔嘅主角去到某個地方嗰時，隻遊戲會（經過一啲對話之後）跳去一個唔同嘅畫面，要玩家玩一個短得嚟簡單嘅釣魚遊戲（而釣魚多數同故仔劇情有關）－呢個釣魚遊戲就係一個小遊戲。亦都有啲小遊戲係獨立嘅。
附加疑問句

附加疑問句係一種將疑問句成分加喺陳述句或者祈使句後面嘅句子。呢種言語行為包含一個陳述同埋一個要求確認。舉個例，英文嘅附加問句"You're John, aren't you?"就係由陳述句"You're John"同埋疑問附加語"aren't you?"組成。

粵語例子
啲人打牙骹，第一步通常係講一啲嘢畀對方輕易表示同意，句嘢可以係一個問題，但又可以係掕住句附加疑問嘅陳述，例如以下噉嘅語句：
「今日天氣真係好，你話呢？」
句嘢係一句陳述（今日天氣好）再加埋一句附加疑問（你話呢？）。
土族缸

一個溫度受控制嘅土族缸；入面種咗啲植物。
土族缸（粵音：tou2 zuk6 gong1；意譯自英文：terrarium），香港地又有叫玻璃盆景或者生態缸，係一啲裝住泥土同植物嘅缸，通常用玻璃或者第啲透明嘅材料造，好多時仲會搵個蓋封實。土族缸有好多用途，可以攞嚟養植物或者動物，例如啲人養蛇做寵物就成日會用土族缸裝住嚟養。除此之外，土族缸亦可以用嚟做裝飾或者科研用途。
密封式嘅土族缸仲有可能自成一個生態系統：土族缸嘅透明外殼，容許光同熱透入，植物可以做光合作用；而且熱力透入密封嘅容器，泥土同植物嘅水分就會蒸發，然後喺容器壁上凝結，最後滴返落植物同泥土度——形成一個小型嘅水循環；因此，個系統可以一定程度上自給自足。

歷史
呢幅圖畫描繪獲特箱。
一般認為，史上第一個土族缸係由英倫植物學家納撒尼爾·巴格肖·獲特（Nathaniel Bagshaw Ward）喺一八四二年發明嘅：當時獲特想觀察昆蟲嘅行為，有日佢擺低咗一個玻璃樽冇理，然後樽入面有一粒蕨嘅孢子就發芽生咗做一樖植物，成為已知史上第一個土族缸。及後整土族缸喺維多利亞時代嘅英倫流行起嚟。當時啲英倫人稱呢種箱做獲特箱。
獲特請木匠整咗一拃獲特箱，用嚟將英國嘅本土植物運到澳洲悉尼。佢坐船經過幾個月嘅航程，到悉尼嗰陣啲植物仲係生機勃勃。佢跟住又用同樣方法將澳洲嘅植物運返去倫敦，啲植物都完全冇問題。佢做嘅研究表明，就算土族缸密封、唔通風，入便嘅植物都可以繼續生長。及後英倫嘅裘園用咗好多年獲特箱，將植物運去大英帝國各處，而歐洲列強瓜分非洲嗰時亦有用獲特箱，將香料同咖啡等嘅非洲物產運返歐洲。

種類
土族缸分兩大類：密封式同開放式。密封式土族缸會用蓋或者軟木塞等嘅嘢密封，而開放式土族缸就畀新鮮空氣流通，通常係喺容器度鑽窿，或者索性打開個容器。

密封式
熱帶嘅植物種通常用密封式土族缸嚟養，例子有青苔、蘭花、蕨同附生植物呀噉，呢種環境模擬到佢哋熱帶濕潤、遮蔭嘅原生環境。
密封住土族缸可以形成水循環，令土族缸自給自足：整土族缸嘅人整嗰陣可以喺泥土度加一定量嘅水，個土族缸畀陽光照射到，就會受熱，熱會令水份蒸發，蒸發咗嘅水份然後會喺容器壁上凝結，最後滴返落去植物同泥土嗰度。因此，土族缸唔使點樣加水份，可能幾個星期甚至幾個月先至要噴一次水（通常係用噴壺）不過亦有可能每個禮拜要打開一次，畀容器入面嘅多餘水份蒸發，以防止霉菌同藻類生長，因為呢啲嘢會損害植物，搞到土族缸壁變色。
密封式土族缸需要特定嘅泥土混合物，確保生長環境理想同埋減少微生物破壞嘅風險。泥土混合物仲要消毒，令到有害嘅微生物數量有咁少得咁少。
一個密封式嘅土族缸一個密封式嘅土族缸

開放式
唔係所有植物都需要或者適合密封式嗰種潮濕環境。開放式土族缸就比較適合偏好低濕度同土壤水分嘅植物，例如溫帶植物，或者係適應咗乾燥氣候嘅植物。除此之外，開放式土族缸亦都適合需要多非直射陽光嘅植物，由於密封式土族缸可能會困住過多嘅熱力，有機會殺死入便嘅植物。
一個開放式嘅土族缸一個開放式嘅土族缸
洨

洨河：係海河流域嘅一條支流，位置喺中國河北省。
洨水：沱河嘅舊名，喺中國河南省東部同埋安徽省北部。
洨縣：古縣名，喺依家嘅安徽省固鎮東濠城。
洨或者潲（粵音：saau3）：閩南話、潮州話、同臺灣話入面嘅「siâu」（意思係精液）嘅中文諧音字，原字寫做「潲」
李榮彬

李榮彬（?—）係香港理工大學嘅榮休教授。

教育
佢喺香港工業學院（依家係屬於香港理工大學）讀生產工程學系畢業，跟住去咗英國嘅布魯內爾大學讀碩士學位，再去香港大學讀機械工程系嘅博士。

教授
李榮彬教授曾經喺唔同嘅大學都做過教授，包括哈爾濱工業大學嘅客座教授、同濟大學嘅顧問教授、南京航空航太大學嘅訪問教授、同埋英國嘅布魯內爾大學嘅客座研究員。

其他職位
佢曾經做過工業及系統工程學系嘅主任、做過超精密加工技術國家重點實驗室入面合作實驗室嘅原主任，亦都係理工大學知識管理同創新研究中心嘅創始總監。除此之外，佢亦都曾經做過香港科技協進會嘅會長、英國電機工程師學會(香港分會)嘅主席、研究資助局工程學學科嘅小組成員、同埋亞洲精密工程及納米技術協會 (ASPEN) 喺2009-2011年度嘅會長。
李教授嘅其他公職，包括：香港生產力促進局理事會嘅理事、創新及科技基金嘅評審員、同埋康樂及文化事務署嘅科學館顧問。佢嘅教學同研究領域，涵蓋先進製造技術、製造策略、知識管理、組織學習、同埋智力資本管理。佢喺國際學報同國際會議上發表論文超過250篇，同時亦都出版過4部學術嘅專著。

學歷
1972年生產工程學高級文憑
另外，佢不時同中國一啲政府相關研究單位合作，佢嘅研究領域包括先進製造技術，製造策略、知識管理。
爛Gag

爛Gag（英文：Bad pun，或 Dry humour），泛指一啲唔好笑嘅笑話。通常有人搞爛Gag後一般聽眾嘅反應係O嘴、dead air（冷場，亦叫死空氣，即係要送啲空氣去急症室喇），更甚嘅話搞gag者有可能被鄙視、俾人話「好煩」或者「好爛」。如果一個人搞爛gag太多亦有可能被封為「gag王」或「gag后」（「gag后」個拍擋就當然係「gag前」啦）。「爛gag」又可以叫做「yuy」，因為當「gag」無咗上半部，亦即係爛咗嘅時候就變成「yuy」喇。呢個本身亦係一個爛gag。
Gag有好多唔同既種類，例如食字（即係利用字嘅諧音嚟搞gag，例如：A:你蝦人嘅… B:我無蝦人呀，我炒蛋之嘛－「蝦仁」係「蝦人」嘅諧音，因而產生「蝦仁炒蛋」呢個爛gag），又或者可以食情景。
搞gag需要豐富嘅觀察力、想像力、聯想力同勇氣，腦嘅轉數亦要夠快先可以喺短時間內食字。現時係廣泛嘅即興活動之一，喺年輕一輩中特別流行。
電池

電池（粵拼：din6 ci4，劉錫祥：din6 chi4），又叫做電芯（din6 sam1），一種將光、輻射、熱同化學反應呢啲能量轉為電力嘅裝置。大致分為兩大類：通過化學反應發電嘅「化學電池」；同埋用熱、光、輻射物理能量發電嘅「物理電池」。
電池係意大利科學家亞歷山度伏特發明，可以將儲落嘅化學能轉成電能嘅裝置，用嗰時佢會有電化學反應，響完整嘅電路放電出來。
電池放出嘅係直流電。

類型
常見電池尺寸比較，由左至右：大電、中電、細電、3A電、4A電、9V電
CR2032 鈕形鋰電池
筆芯電（碳鋅電池、錳鋅電池）
大電（D），台灣同中國大陸都叫「1號電池」
中電（C），台灣同中國大陸都叫「2號電池」
細電（AA），香港又叫「2A電」，台灣叫「3號電池」，中國大陸叫「5號電池」
3A電（AAA），台灣叫「4號電池」，中國大陸叫「7號電池」
4A電（AAAA），台灣叫「6號電池」，中國大陸叫「9號電池」。
9V電
鈕電／銀仔電（水銀電池、鋅汞電池、氧化銀電池）
鋰電池（唔叉得電，有鈕電同筆芯電兩種，後者通常用响閃光燈；唔同可以充電嘅鋰離子電池或者鋰聚合物電池）
鎳電池（可以叉電，通常分為鎳氫電池同鎳鎘電池）
電池大細一覽（英文：List of battery sizes）

舊電池
舊電池
舊電池係用過嘅電池，電量少過新電池，再用落去部電器就用唔到，例如手錶時間唔準、MP3收音機無聲，迫住唔換唔得。
舊電池有分叉得電嘅環保型，同埋用完即棄型。
舊電池亦用嚟比喻過氣政治人。
全球富豪榜

全球富豪榜（英文：The World's Billionaires ）係美國商業雜誌《福布斯》自1987年3月起，喺每年3月發布嘅全球最有錢嘅人嘅年度排行榜。 排行榜上每個人嘅資產淨值係根據佢哋嘅資產同埋債務嚟做估計，並用美元表示。皇族同埋獨裁者等嘅財富來自佢哋的嘅身分地位，所以唔包喺度。 呢個排行榜淨係登錄咗實質申報嘅財產，如果佢啲財富唔知邊度嚟，就唔會被採計。

年度排名
榜單喺每年三月發布，資產淨值喺公佈果陣嘅數據。以下全部淨係列出頭十個富豪。

2024年
呢一年有2781人上榜，資產總值14.2兆美元，人數比上一年多咗141人 。

2023年
呢一年有有2640人上榜，資產總值12.2兆美元，人數比上一年少咗28人 。
7月1號

7月1號係公曆年嘅第182日（閏年第183日），離年尾重有183日。
<< - 7月 - >>



大件事
1867年：加拿大聯邦成立，《1867年英屬北美法》生效成為憲法，莊·亞歷山大·麥當勞宣誓成為加拿大首任總理。
1879年：大清甘肅武都發生地震。
1890年：第1屆日本眾議院議員總選舉。
1908年：SOS成為國際求救信號。
1925年：中國國民黨響廣州成立國民政府。
1969年：當時係英國王儲嘅查理斯三世嘅威爾斯親王冊封典禮（1958年冊封）。
1979年：Sony推出Walkman。
1980年：《噢，加拿大！》正式成為加拿大國歌。
1991年：華沙公約組織布拉格會議之後正式解體。
1997年：香港主權移交，中華人民共和國香港特別行政區成立。
2000年：澳洲引入商品及服務稅。
2001年：江澤民響中國共產黨成立80週年大會上提出「三個代表」重要思想。
2002年：國際刑事法院成立。目的係起訴犯種族滅絕罪、危害人類罪、戰爭罪同侵略罪嘅人。
2003年：臺灣客家電視台開播。
2003年：50萬人喺香港參加由民間人權陣線搞嘅七一遊行。
2007年：中國中央政府送畀香港嘅一對熊貓「樂樂」同「盈盈」喺海洋公園亮相。
2008年：上海發生楊佳殺警案，6死5傷。施襲者後來被判死刑。
2016年：巴基之星喺沙田馬場首次上陣，以「輸喺起跑線，贏喺終點線」嘅姿態一出即勝。
2018年：香港發生尖沙咀海防道劫案（中文：尖沙咀海防道劫案），歷時1分鐘。
2019年：紐西蘭開始徵收「遊客稅」，除咗澳洲同16個太平洋島國嘅遊客，每名逗留該國唔超過12個月嘅遊客要畀35紐西蘭元。
2019年：香港理工大學新任校長滕錦光履新，接替嗰年1月1號卸任嘅唐偉章，任期5年。
2019年：香港立法會綜合大樓俾香港修例風波示威者衝擊，差佬撤退，示威者成功進入大樓，史稱佔領立法會。
2021年：慶祝中國共產黨成立100週年大會（中文：庆祝中国共产党成立100周年大会）喺北京天安門廣場舉行。
2021年：香港銅鑼灣刺警案，刺客自殘而死。